Labrīt!
-Labrīt! -Labrīt!
-Te nu es esmu. Gatavs kaujai.
Es jūs iepazīstināšu.
Pīters Veiklings, mūsu jaunais kolēģis.
-Veiklinga kungs, Hārta kungs. -Labdien!
-Un Rasbridžera kungs.
-Labdien! -Labdien!
Jūs ļoti gaida. Gandrīz divus mēnešus trūka darbinieka.
Cerams, varēšu palīdzēt. Varbūt paies kāda nedēļa, līdz iešūpošos.
Neraizējieties, vecozēn.
Tik agri no rīta tā ir vienmēr.
Maz prieka un smieklu. Gandrīz kā baznīcā.
Jā, es jūs saprotu.
Pirmā diena vienmēr ir nervus kutinoša.
-Jā. -Jūs iemanīsieties.
Bet šie kungi
kļūs pretimnākošāki, tiklīdz pamodīsies.
Par mums nav jāraizējas, Veiklinga kungs. Mēs esam jūsu biedri.
Jums jāiegūst vecā vīra labvēlība.
Jūs runājat par Viljamsa kungu?
Pārrunās viņš šķita tīri patīkams.
Varbūt mazliet vēss.
Patiesību sakot, neko daudz viņu neredzēju.
Tūliņ būs iespēja.
Tuvojas viņa stacija.
Uzmanību, durvis aizveras!
Viņš ienāks šeit?
Nē. Viņš nekad nebrauc kopā ar mums.
VILCIENI - PILSĒTAS LĪNIJAS UN AUSTRUMVATERLO
-Labrīt, kungi! -Labrīt, Viljamsa kungs!
Nāciet, Veiklinga kungs.
Labrīt, ser Džeims!
Rasbridžera kungs, kāpēc D19 atgriezusies pie mums?
Raita kungs plānu daļā domāja, ka tai jāpievieno
pārskaitījuma sertifikāts.
Pārskaitījuma sertifikātu var izdot vienīgi pēc D19 apstiprināšanas.
Jā, mēģināju Raita kungam to teikt,
bet viņš neklausījās.
Tad pagaidām paturēsim to šeit.
Sliktāk nebūs.
Jums ļoti paveicies, Veiklinga kungs.
Jums novēlēts viens no augstākajiem debesskrāpjiem.
Pateicoties jūsu priekštecim Vudvordam.
Ja debesskrāpis nav gana augsts
vai strādāsiet pārāk ātri, un jums tā nebūs nemaz,
citiem radīsies aizdomas, ka jums nav darāms nekas svarīgs.
Es sapratu.
Pirmais noteikums, Veiklinga kungs: turiet debesskrāpi augstu.
Dāmas no Česterstrītas, ser.
Lūdzu, ielaidiet dāmas, Singha kungs.
Midltona kungs, jūsu kārta, ja neiebilstat.
Protams, Viljamsa kungs.
Veiklinga kungs, varbūt vēlaties palīdzēt?
Protams, ser.
Dāmas.
Kā šodien jūtaties?
Vakar pavadījām šajā ēkā visu dienu.
Parku nodaļā, tad plānošanas,
attīrīšanas un kanalizācijas.
Īsi pirms daba laika beigām
kāds kungs teica, ka tas jānes jums.
Aprunāšos ar Viljamsa kungu.
Acumirkli.
Sabiedrisko darbu nodaļa. Kā varu palīdzēt?
Jauns darbinieks?
Jā. Pirmā diena.
Izklaidējies, dēls.
-Šeit prieku netrūks. -Elaiza.
Es tikai tērzēju ar jaunekli.
Jūsu vēstule un lūgums ir skaidri.
Mēs to, protams, jau zinām.
Tomēr vispirms jāvēršas parku un apzaļumošanas nodaļā
trešajā stāvā.
Mēs tur jau bijām vakar, ser.
Grasījās pat piedāvāt mums solu, kur apsēsties.
Tik ilgi mēs tur bijām.
-Elaiza. -Es atvainojos.
Nevēlamies sagādāt jaunas neērtības.
Tāpēc Viljamsa kungs lūdza,
lai mūsu darbinieks jūs pavada,
lai nerodas jauni pārpratumi.
Šis ir Veiklinga kungs.
Brīnišķīgi.
Brīnišķīgi. Jā, tad es parūpēšos, lai pārpratumi tiek...
Burvīgi, dēls.
Tad tik leciet mūsu sētas pusē.
Jā, pareizi. Paldies, Singha kungs. Dāmas, nāciet, lūdzu, līdzi.
Es parādīšu ceļu, Veiklinga kungs.
Iespējams, mēs šo ēku pazīstam labāk nekā jūs.
Piedodiet.
Diemžēl esmu spiests iet prom agrāk.
Divdesmit pāri trijiem.
Midltona kungs, vai jūs, lūdzu, neaizstātu mani?
Jā, protams, Viljamsa kungs.
Raudzīšos, lai viss ir labākajā kārtībā.
Tencinu, Midltona kungs.
Vai tā ir taisnība, ka pametīsiet mūs, jaunkundz?
Vēl nezinu, Viljamsa kungs.
Biju uz pārrunām un šķiet, ka tās bija sekmīgas.
Darbs "Lyons Corner House".
Kļūsiet par vienu no tām...
Kā viņas sauc? Skipijas? Nipijas?
Priekšautā izskatīsieties neatvairāmi.
Es būšu vadītāja vietniece, Hārta kungs.
Kad būšu iekārtojusies.
Man nebija nodoma zoboties, jaunkundz.
Tur gatavo izcilu tvaicēto pudiņu.
Vismaz Koventristrītā noteikti.
Laba doma, ser.
Veiklinga kungs.
Rotaļu laukums ir ārkārtīgi vajadzīgs. Viņiem nav kur spēlēties.
Kloāka. Cita vārda nav.
Tādas žurkas. Turpat aiz mūsu mājām.
Sasodīts, kas tas?
Būs jāpierod, mīļais.
PARKI
-Tātad pa K kāpnēm? -Jā, pa K kāpnēm.
-Skaidrs. Tajā gaitenī? -Jā.
-Liels paldies. -Nav par ko, ser.
Arlaburītu!
Nāciet šeit, dāmas. Lūdzu.
Ejam.
Parku nodaļā teica...
Jauki, bet mēs to jau izrunājām.
Vispirms jāizsūknē ūdens.
Es jums to jau skaidroju.
Tas jāizskata attīrīšanas nodaļai.
Visu labu, dāmas!
Bērnu rotaļu laukums?
Ar to jāiet uz sabiedrisko darbu nodaļu, nevis jānāk pie mums.
-Viņi ar prieku palīdzēs. -Sabiedrisko darbu nodaļa?
Tā ir viņa nodaļa.
-Esat no sabiedriskajiem darbiem? -Jā.
Pirmā darba diena.
Kāpēc tad jūs vedāt šīs dāmas šurp?
Ļoti atvainojos.
Lielisks plāns, un es vēlu jums izdošanos.
Tūliņ pat nesiet to uz savu nodaļu.
Dāmas ir pelnījušas labāku izturēšanos.
Visu labu!
Veiklinga kungs, kā varu palīdzēt?
Dāmu iesniegums, ser.
Hārvijs no attīrīšanas nodaļas uzstāj, ka šī tomēr ir mūsu lieta.
Hārvija kungs kļūdās.
Bet varam to paturēt. Sliktāk nebūs.
Tencinu, Veiklinga kungs.
SLAVA DIEVAM UN PIEMIŅA DARBINIEKIEM
LONDONAS GRĀFISTES PADOME
KAS ATDEVUŠI DZĪVĪBU PAR IMPĒRIJAS
UN PILSĒTAS BRĪVĪBU
Kurp galu galā izlēmāt doties?
Uz Bornmutu. No pirmdienas uz desmit dienām.
Jauki. Jūs noteikti to ļoti gaidāt.
Tajā pašā viesu namā apmetāmies aizpērn.
Saimniece pasniedz lieliskas vakariņas.
Nākamais pacients, lūdzu!
Jā, dakter.
Viljamsa kungs? Dakteris jūs aicina.
Pateicos.
Bornmutā ir labākā pludmale.
Akmeņainās pludmales ir ļoti netīkamas.
Pilnīgi piekrītu.
Viljamsa kungs.
Apsēdieties, lūdzu.
Pateicos.
Esmu saņēmis atbildi.
Diemžēl šoreiz tā ir pārliecinoša.
Tas nekad nav viegli.
Nudien.
Teicu: "Ja to jūs vēlaties, tad es zinu, kur to var dabūt."
Tu gan esi nekauņa.
-Labvakar, Frajas jaunkundz! -Labvakar!
Beidz!
-Viņa mūs joprojām vēro. -Kā?
Viņai nav acu pakausī.
Tici man, ir.
Ja tavs tēvs ir mājās, vajadzētu aprunāties tu zini par ko.
Nav īstais brīdis.
Kaut kad būs jāsāk par to runāt.
Tikai ne šovakar. Es neesmu tam gatavs.
Turklāt viņa nav mājās.
Šis nav viņa kinovakars.
Kāds ir mājās? Tēt?
Otrdien nebija uz kino, tātad aizgājis šovakar.
Kā jau teicu, to nevar mūžīgi atlikt.
Negribu sagaidīt Ziemassvētkus šajā smacīgajā mājā.
Ziemassvētkus? Kā tik ātri var nopirkt māju un pārcelties?
Turklāt nauda ir viņa. Mēs nevaram...
Tava māte novēlēja naudu mums visiem.
Kāpēc viņš uz tās sēž? Naudu vajag mums.
Tev jārunā ar viņu. Nopietni. Maik!
Tēvs! Velns par stenderi!
Tēt, tu mūs izbiedēji. Domājām, ka esi aizgājis uz kino.
-Tēt, viss kārtībā? -Jā.
Es tikai te sēdēju un domāju.
Tad ienācāt jūs abi.
Jūs varētu apsēsties?
-Nu... -Nē. Mums rīt agri jāceļas.
Man jātaisās uz gultu. Tev arī, dārgais. Arlabunakti!
Tad nu es iešu.
-Tu dzirdēji, ko priekšniece teica. -Jā.
Lūdzu. Mamma mūs pamet.
Tavs puika ir malacis.
Malacis.
Saku to nopietni.
Tādam vīram kā tu vajag sievu.
Un gan jau tavs dēls pieradīs.
Bērni pie visa pierod.
Tēt?
Tēt.
Tēt?
Maikl?
Aizslēgsi durvis?
Mēs vairs nekāpsim lejā.
Tēt?
Tēt, tu tur esi?
Jā.
Tad arlabunakti.
Arlabunakti!
-Ceru, ka viņš nav sarūgtināts. -Protams, ka ir. Ja tu nebūtu...
-Nesarežģīsim. -Kā tas var būt?
Viņš nekad nekavē. Droši vien kaut kas noticis.
Vedekla teica, ka izgājis no mājas kā parasti.
Vai nevajadzētu ziņot policijai?
Viljamsa kungs nav mazs bērns.
Policijai maza bēda, ka viņš pāris stundas kavē darbu.
"Pāris stundas kavē darbu."
Kas to būtu domājis?
Vakar aizgāja agrāk. Šodien kavē.
Varbūt viņam vienkārši ir diezgan.
Varbūt viņš visu pamet.
Man nepatīk šāds mājiens, Hārta kungs.
Man tas šķiet visai bezgaumīgs.
Žēl, ka viņš izvēlējies tieši šo dienu.
Kāpēc, Herisas jaunkundz?
"Lyons Corner House" lūdz atsauksmi.
-Gribēju lūgt Viljamsa kungam... -Ja jums vajag atsauksmi,
es labprāt aizvietošu Viljamsa kungu.
Pagaidiet. Viņš tikai mazliet kavē.
-Nav iemesla... -Pareizi.
Paldies, Midltona kungs,
bet es labāk pagaidīšu Viljamsa kungu.
Kā var būt, ka mūsu kūrortpilsētā,
kur sabrauc bezmiega māktie no visas valsts,
cilvēks nevar nopirkt miegazāles?
Jūs nu gan gaužaties, Sazerlenda kungs.
Ja jūs tiešām gulētu tik maz, kā sakāt,
diez vai jūsu smadzenes spētu izdomāt
visas tās muļķības.
Nemaz nerunājot par jūsu...
"izklaidēm", sauksim tās tā.
Atcerieties manu pēdējo izcilo darbu.
"Šokējošās zeķes".
Šķiet, jūs to uzskatījāt par piedauzīgu un triviālu.
Sazerlenda kungs, jūs lieliski zināt, ka neesmu to redzējusi.
Tieši tā!
Jūsu uzticīgākā klienta dramatiskā iztēle,
bet jūs no tās vairāties, pietvīkusi novēršaties.
Vai Parīzē tā notiktu?
Kur, kad visa ģimene triumfāli atteicās no manis,
es baudkāri notriecu savu jaunību.
Nakts, vīns, sievietes,
kabarē, "Mulenrūža".
Kas zina? Ja jūs būtu piedzimusi Francijā,
varbūt cilātu savas jaukās kājiņas
izvēlīgajai publikai par prieku.
Sazerlenda kungs, nudien!
Lai cik angliska būtu mūsu mazā pilsētiņa, Bleikas kundze,
man tik un tā ir lielas ieceres.
Bornmuta, Bognorīdžisa - tās ir zudušas,
bet šeit joprojām saglabājusies cerība.
Es varētu to visu sasniegt.
To visu un vēl vairāk šai pilsētai, ja vien...
Ja vien es varētu izgulēties.
Atvainojiet.
Negribēju traucēt.
Jūs netraucējat, ser.
Patiesībā esat laipni aicināts piebiedroties sarunai.
Jūs esat ļoti laipns.
Bet es gribētu aprunāties ar kungu zem četrām acīm.
Es sapratu, jā. Tad es jūs netraucēšu.
Kas tikai nenotiek.
Pieņemu, ka aicināt mani piebiedroties.
Ja neiebilstat.
Atvainojiet. Nejauši dzirdēju jūsu sarunu un domāju...
Jā.
Ja vēlaties...
Varu piedāvāt šīs.
Jūs esat ļoti laipns. Tieši tas, ko man vajag.
Un...
Šīs.
Diezgan daudz, večuk.
Esmu jums pateicīgs. Es jūs no tām atbrīvošu.
Es par to domāju.
Bet nepietiek dūšas.
Iedomājieties, kā jūs apgrūtinātu saimnieci.
Savādi. Es domāju tieši par to.
Iespējams, nav gluži tā, kā jūs domājat.
Redziet, tas ir diezgan nomācoši,
bet ārsts nesola vairāk par pusgadu.
Augstākais astoņus vai deviņus mēnešus.
Man ļoti žēl.
Jocīgi.
Jūs esat pirmais, kam to stāstu.
Redziet, esmu tikko atbraucis.
Jūs varat tās ņemt. Man tās vairs nevajag.
Seši mēneši. Deviņi.
Nešķiet ilgi, bet tomēr kaut kas.
Pietiekami, lai sakārtotu lietas un mazliet padzīvotu, ja gribēsiet.
Es izņēmu mazliet naudas. Gandrīz pusi mūža ietaupījumu.
Paklausieties, vecozēn. Pietiek.
Jums jāuzmanās.
Jūs saprotat manu nelaimi.
Es izņēmu naudu un atbraucu šurp, lai...
papriecātos vai mazliet padzīvotu, kā jūs izsakāties.
Bet saprotu...
ka to neprotu.
...sākās ar "W", bet izrunāja kā "V".
Pēc kara saprotamu iemeslu dēļ nosaukumu mainīja.
ATRAKCIJAS
PĀRVĒRTĪBAS
Jā!
Jums lieliski sanāk!
...gribu, lai viņa ir kaila!
-Ei! Ei, jūs! -Kordēliju tēloja Peresa.
-Tad viņam jābūt stipram. -Ei!
Nē, nē, nē. Nē, nē.
Kad tāda meitene nozog cepuri, lētāk nopirkt jaunu.
Prom visu veco. Jauns dzīves posms!
Redzat to cepuri? Nav slikta. Varētu derēt. Jūs mani saprotat?
Spējat sevi tādā iztēloties?
Varētu derēt. Aprunāšos ar viņu.
Es aprunāšos ar viņu, jo domāju, ka par atbilstošu samaksu...
Jā, mums nav banānu
Mums šodien nav banānu
Tāpēc man jāturpina dzimta kā dramaturgam.
Hetij, šis ir mans draugs Rodnijs Viljamss no Ešeras Sari.
Šis vīrs ir nāvīgi slims.
Kāpēc tad viņš dzer?
Tiešām, kāpēc.
Viņš ir nolēmis tvert dzīvi, cik nu vēl palicis.
Un tāpēc mums viņš jāapbrīno.
Vai tu viņu neapbrīno, Hetij?
Ja viņš ir slims, tad tas viņam nenāk par labu.
Tu nesaproti.
Šis vīrs, kurš līdz vakardienai tikai eksistēja,
ir ķēries dzīvei pie ragiem.
Skaties! Viņam pat ir jauna cepure.
Labi, labi. Nevajag, nevajag.
Ko vēl mēs protam? Kurš grib būt nākamais?
Jā, es... Jā.
Jā, es protu dziesmu.
Ko jūs varat mums piedāvāt, ser?
Man ir...
man rados no mātes puses ir skoti.
Izskatās, ka esat baudījis viņu dzērienu.
Jums taisnība, mazliet, bet es gribētu nodziedāt dziesmu.
Varbūt zināt "The Rowan Tree". Vai zināt?
"Rowan Tree". Sena skotu dziesma, vai ne?
Jā, esmu daļēji skots. Tāpat kā mana nelaiķe sieva.
Viņa bija...
Ak, pīlādzīt, ak, pīlādzīt
Cik mīļš tu man
Ar mani mūžam savijies
No šūpuļa līdz kapam
Pavasarī pirmās lapas sazaļo
Vasara ar ziediem priecē
Nav koka skaistāka
Visā plašā apkaimē
Tikai tavu krāšņo stumbru
Neredzu vairs es
Bet mūžam palicis tas sirdī
To aizmirst nespēšu
Mēs sēdējām zem zariem kuplajiem
Bērniņi apkārt skraidīja
Un skaistās sārtās ogas plūca
No tām krelles vēra
Bet mana māte, redzu viņu allažiņ
Mana...
Piedodiet.
Nāc, večuk. Parādīšu tev citu vietu.
Viljamsa kungs?
Tas tiešām esat jūs.
Uz brīdi mazliet apmulsu no jūsu jaunās cepures.
Jā. Veco pazaudēju.
Trakoti glīta. Interesanti, ko darbā par to teiks.
Jā. Interesanti gan.
Kā jūs domājat, Herisas jaunkundz? Vai mana jaunā cepure radīs vētru?
Tajā kantorī pats Noass nespētu radīt vētru.
Man par viņiem maza bēda, man ir jauns darbs.
-Ak tā? -Tāpēc es tik ļoti priecājos, jūs redzot.
Tas, protams, nav vienīgais iemesls.
Priecājos, ka esat vesels un ejat savās gaitās.
Kad vakar un aizvakar neieradāties darbā...
Jā, es slēpjos.
Redziet, man bija citi...
Nav svarīgi, es...
Labāk pastāstiet par savu jauno darbu.
Jūs taču zināt, Viljamsa kungs.
Vieta "Lyons Corner House".
Filiālē tepat aiz stūra.
Vadītāja vietniece.
Kad būšu iešūpojusies.
Esmu sajūsmā. Piedodiet.
-Nekas. -Es negribēju...
Neraizējieties. Darbs pašvaldībā visiem nav piemērots.
Godīgi sakot, es ļoti priecājos, ka jūs satiku.
Man ir jauns darbs, bet jāiesniedz atsauksmes.
-Jūs neieradāties, tāpēc... -Esmu sagādājis jums neērtības.
Es grasījos ieturēt vieglu lenču "Fortnum's".
Ja jūs man piebiedrotos, es maltītes laikā uzrakstītu atsauksmi.
-Patiesi? -Kāpēc ne?
Atlīdzināšu par sagādātajām neērtībām.
"Fortnum's"?
Ziniet, Viljamsa kungs,
redzot jūs noliekušos pār papīru,
pēkšņi atcerējos, ka esat tas pats cilvēks.
Tas, kurš katru rītu un pēcpusdienu sēdējis sava galda galā
pēdējos 16 manas dzīves mēnešus.
Bet nu es saprotu, ka jūs nemaz neesat tāds.
Jūs esat daudzpusīgāks.
"Fortnum's", jauna cepure.
Nedomājiet, ka par tādu runāšanu
došu cildinošāku atsauksmi.
Es necenšos jums pielīst, Viljamsa kungs.
Vienkārši esmu jūs nepareizi novērtējusi.
Viljamsa kungs, ja apsolīsiet,
ja tiešām apsolīsiet nedusmoties,
atklāšu, kā es jūs slepus saucu.
-Apsolu. -Bet jūs nedrīkstat skaisties.
Jūs neesat vienīgais, iesaukas ir visiem.
Par tām zinu tikai es un mana māsīca Rozmarija.
-Skaidrs. -Piemēram, Rasbridžera kungu
es saucu par Gausuli.
Viņš vienmēr sēž ar paceltu pildspalvu,
it kā grasītos strādāt, tomēr neko nedara.
Hārta kungu
es saucu par Apjukušo Skursteni.
Tāpēc, ka viņš vienmēr smēķē un vienmēr ir samulsis.
Esat ievērojis viņa uzacis?
"Rasbridžera kungs, uz mana galda."
-Neko nesaprot. -Ļoti labi.
Labi. Tagad es nosaukšu vārdu, un jums jāuzmin, kurš tas ir.
Viņš strādā ceturtajā stāvā.
Jūlijs Cēzars.
Jūlijs Cēzars. Nu...
Droši vien tas varētu būt Brauna kungs no grāmatvedības.
Pareizi!
Atvainojiet. Pasūtīsiet vēl kaut ko? Desertu?
Man ne, bet varbūt jaunā dāma vēlētos.
Jā.
Man vienmēr kārojies krējuma saldējums ar augļiem.
"Knickerbocker Glory", jaunkundz?
Jā. Ar augļiem un riekstiem.
-Protams. -Liels paldies.
Tiešām drīkst?
Protams.
Bet jūs vēl neesat pateikusi galveno.
Jūs grasījāties atklāt, kā esat iesauksi mani.
Ak vai, ļoti muļķīga iesauka.
Labāk neteikšu.
Nē, nē, ja reiz esat sākusi, sakiet.
Labi. Bet atcerieties, ka apsolījāt nedusmoties.
Zombija kungs.
Kas?
Pateicos.
Zombija kungs.
Es redzēju filmu ar to... kā viņu sauc.
Zombiji ir līdzīgi ēģiptiešu mūmijām,
tikai staigā apkārt un darbojas.
It kā miruši, bet nav miruši.
Zombija kungs.
Apžēliņ.
Piedodiet, Viljamsa kungs, es esmu ļoti nekrietna.
Nekreņķējieties, Herisas jaunkundz.
Zombija kungs. Nav slikti.
Vispār diezgan trāpīgi. Man patīk. Zombija kungs.
Ēģiptiešu mūmija, kas kustas.
-Jūsu "Knickerbocker Glory". -Liels paldies.
Gribu paspēt uz vilcienu pulksten 16.56.
Ja ne, būs jābrauc vienā vilcienā ar mūsu kolēģiem.
Tas būtu neveikli.
Vai mēs nebijām ļoti nerātni?
Par to vairs neraizējieties, Herisas jaunkundz.
Domājiet par savu "Lyons Corner House".
Labi. Es domāju par jums.
Par mani neraizējieties.
Man bija brīnišķīga pēcpusdiena.
Man arī.
Nu ko, Herisas jaunkundz, ardievu!
Ardievu, Viljamsa kungs!
Nešaubos, ka pirmdien viņa būs atpakaļ.
Diezgan nepieklājīgi, vai ne?
Pat ja aiziet no darba.
Mēs zinām, kur viņa strādās.
Midltona kungs, jūs kā vadītāja vietas izpildītājs
nevarētu to noskaidrot?
Tā nav pieņemts, Rasbridžera kungs.
Pat ja tā nav parasta ziņkārība?
Nudien! Nudien. Es...
Kaut Viljamsa kungs atgrieztos. Varbūt tad atjaunotos...
lielāka kārtība.
...ar kādu ļoti jaunu sievieti.
Dievs zina, ko viņi domātu un kā tas atsauktos uz jums,
jo dzīvojat vienā mājsaimniecībā.
Tāpēc gribēju jums izstāstīt.
Arlabvakaru! Nāc!
Viņa traucē sabiedrisko kārtību.
Nepatikšanas vien rada.
Vairāk par visu viņai patīk...
Mums tiešām būtu jātic, ka mans...
Aprunājies ar viņu, ja jau cilvēki par to šeit runā.
Es gribētu jums abiem kaut ko izstāstīt.
Varbūt jums tas liksies nomācoši,
bet...
droši vien vajadzētu...
Tas ir šokējoši.
Viņa vecumā.
Ar meiteni, kas tikko kļuvusi par sievieti.
-Lēdija viņa noteikti nav. -Viss saskan.
Zvani no darba, ietaupījumi.
Tev jāaprunājas ar viņu, sen vajadzēja.
-Par visu. -Labi, es aprunāšos.
Aprunāšos ar lielāko prieku.
Klausieties, man vajadzētu jums kaut ko izstāstīt.
Es...
Re, kur jūs esat, tēvs.
Brīnišķīgi smaržo.
Jā, ceru, ka jums garšos.
Alfs Džordans brīvdienās sastiepis potīti.
Līdz sezonas sākumam nebūs formā.
Apžēliņ, kāda neraža.
Diezgan nomācoši.
Dārgais, tagad nevajadzētu lasīt.
Piedod.
-Esam gatavi? -Protams, esam.
Gatavāki nebūsim.
Gana pīrāgs.
Jā, ar labo malto gaļu.
Uzlikt?
Nē.
Brīnišķīgi.
Paldies, dārgā.
Savulaik tas, ko cilvēki darīja Londonā,
palika Londonā.
Bet pēdējā laikā puse ielas kaimiņu strādā Londonā.
Pareizi, dārgā.
Puse ielas kaimiņu.
1953. GADA JŪLIJS
1953. GADA AUGUSTS
Jaunkundz.
Jaunkundz?
Šis cīsiņš mīklā ir auksts.
Ļoti atvainojos.
-Jaunkundz? -Jā, acumirkli, ser.
Nesen esat sākusi strādāt? Vēl neesat iejutusies.
Atnest vēl ko, kundze? Varbūt vēl tēju?
Es padomāšu.
-Atvainojiet. -Jaunkundz? Jaunkundz...
Veicīgāk, lūdzu. Arvien vairāk apmeklētāju.
Protams, kungs.
Viljamsa kungs.
Atkal kavējat darbu. Esmu vīlusies.
Es esmu vīlies, redzot, ka trešajā nedēļā
joprojām strādājat par viesmīli.
Jūs taču pieteicāties uz vadītāja vietnieces amatu.
Jā. Domāju, ka ar laiku man uzticēs lielāku atbildību.
Būs jāaprunājas ar jūsu priekšnieku.
Nē, nav nepieciešams, pateicos.
Kāpēc neesat atgriezies darbā? Jūs apsolījāt.
Jā. Es tieši nupat par to domāju.
Es neesmu atradis nekādus citus laika kavēkļus.
Ļoti daudz apmeklētāju. Piedodiet.
Jā, protams. Neaizkavēšu jūs. Bet...
es gribētu zināt, kad beigsies jūsu maiņa.
Kāpēc jums tas jāzina?
Kāpēc?
Tāpēc, ka kinoteātrī rāda "I Was a Male War Bride".
Varbūt jūs gribētu nākt ar mani.
Nē, es neatbalstīšu darba kavēšanu.
Jums jāatgriežas kantorī. Ko viņi domās?
Jā. Bet, redziet, šodien...
ir mana kino diena.
Un es tikai meklēju līdznācēju.
Nu ko.
Kerijs Grānts, Herisas jaunkundz.
Man šķita, ka jums viņš ļoti patīk.
Nepatikšanas ar sievietēm?
Nepārtraukti, seržant.
Jums ir bērni?
Vai, kā sāp mugura.
Zināt to briesmīgo sajūtu pirms brokastīm?
-Nē, kaptein, nezinu. -Seržant, jums ir laimējies.
Viljamsa kungs, man jābrauc mājās. Māsīca uztrauksies.
Protams, bet paskatieties uz šo.
Varbūt šķiet vienkārši, bet, ticiet man, tā nav.
Skatieties.
-Ļoti grūti. -Viljamsa kungs, man tiešām jābrauc.
Protams.
Bet vai pirms tam jūs negribētu pati pamēģināt?
Man šķiet, ka jums varētu izdoties. Trusītis.
-Mēs gribam dabūt trusīti. -Labi. Tikai vienreiz, tad es braukšu.
Nav nemaz tik viegli, kā...
Ko tu neteiksi!
Lieliski, jaunkundz. Vajadzēja zināt, ka jums izdosies.
Labi. Nu gan man jāiet.
Jā, protams.
Pavadīšu jūs uz autobusa pieturu.
Bravo, Herisas jaunkundz.
Herisas jaunkundz.
-Ko, Viljamsa kungs? -Es iedomājos...
varbūt jūs...
gribētu iedzert ar mani.
Tikai dažas minūtes.
Tāpēc, ka es...
es ne...
es vēl nespēju aizbraukt mājās.
Tā nudien neklājas, Viljamsa kungs.
Zinu, ka jūsu nodomi ir šķīsti, bet...
jūs esat daudz vecāks par mani.
Un kāds varētu nodomāt...
ka esat aizrāvies ar mani.
Aizrāvies?
Droši vien...
savā ziņā tiešām esmu.
Bet ne tā, kā kādam varētu šķist.
Tikai tad, kad jūs sākāt strādāt, es sapratu, cik viss ir citādi.
Atzīšos, ka reizēm raizējos, vai jūsu izturēšanās...
ir piedienīga.
Bet jūs man esat iepatikusies.
Ne tikai savas jaunības dēļ.
Bija vēl kāda īpašība.
Jūsu dzīvesprieks.
Ap jums vienmēr valdīja jautrība un prieks,
pat tad, kad strādājāt pie mums.
Viljamsa kungs, es esmu parasts cilvēks, tāds pats kā visi citi.
Man nav nekādu sevišķu īpašību.
Es cenšos nezaudēt optimismu, tas tiesa, bet...
Vai drīkstu jums atzīties?
Es nevienam neesmu to teicis.
Pat savam dēlam ne.
Tas ir diezgan...
nomācoši, bet lieta tāda...
Lieta tāda, ka es vairs ilgi nedzīvošu.
Man ir vēzis. Šeit.
To uzzinājis, es...
sāku pievērst vairāk uzmanības tam, kas notiek apkārt.
Todien ieraudzīju jūs Pikadilli...
un nodomāju: "Paskaties uz viņu.
Paskaties uz Herisas jaunkundzi.
Kaut tu kaut vienu dienu varētu būt tik dzīvs.
Droši vien es...
cerēju, ka jūs man parādīsiet vai...
iemācīsiet būt līdzīgākam jums.
Viljamsa kungs, jūsu dēls...
Kāpēc neesat izstāstījis dēlam?
Nu...
Maikls man ir ļoti dārgs.
Tomēr tagad viņš...
Viņam jādzīvo sava dzīve, viņam ir savas rūpes,
un tā tam jābūt.
Bet jums taisnība. Es izturos kā vecs muļķis.
Kā jūs bijāt mani iesaukusi?
Zombija kungs.
Jā. Zombija kungs.
Kādreiz es tāds nebiju.
Jūsu vecumā un agrāk, kad vēl biju tik liels...
es ļoti vēlējos...
būt džentlmenis.
Nekas dižs. Vienkārši parasts džentlmenis.
No rītiem es viņus redzēju
sastājušos pie stacijas, kad mamma mani kaut kur veda.
Savos uzvalkos un cepurēs uz perona gaidīja Londonas vilcienu.
Tāds džentlmenis.
Tāds...
Tāds es ilgojos reiz kļūt.
Kā tas notika?
Šķiet, tas pielavījās nemanot. Viena diena nomainīja citu.
Nav nekāds brīnums, ka nepamanīju,
par ko kļūstu.
Tad es paskatījos uz jums...
un atcerējos...
kā bija, kad es biju tikpat dzīvs.
Esat kādreiz mājupceļā apstājusies un paskatījusies, kā spēlējas bērni?
Uz ielas vai pagalmā.
Kad mammas sauc viņus mājās,
viņi reizēm negrib iet, strīdas pretī.
Bet tā arī jābūt.
Tas ir labāk nekā tie bērni,
kas nereti sēž kaktā un nepiedalās.
Viņi nav ne laimīgi, ne nelaimīgi.
Viņi tikai gaida, kad mamma sauks mājās.
Es baidos, ka varētu kļūt par tādu bērnu.
Bet man to ļoti negribas.
Kad tas brīdis būs klāt...
kad Radītājs mani sauks...
Herisas jaunkundz,
es ceru, ka spēsiet man piedot par visu.
Esmu jūs pārāk ilgi aizkavējis. Jums jāiet uz autobusa pieturu.
Viljamsa kungs, jūs labi jūtaties?
Tik labi, kā nekad. Bet jums jāpasteidzas. Māsīca uztrauksies.
Labrīt, Singha kungs! Lūdzu, nāciet līdzi.
-Labrīt visapkārt! -Viljamsa kungs.
Sveicam atgriežoties.
Hārta kungs, bumbas bedre Česterstrītā,
ko apkaimes dāmas
-grib pārvērst par rotaļu laukumu. -Es domāju...
es domāju, ka tā...
Jā, domāju, ka lieta ir pie Rasbridžera kunga.
Jā, Rasbridžer, jūs to piektdien paņēmāt no Viljamsa kunga galda,
kad dāmas te pēdējoreiz bija.
-Rasbridžer? -Jā, es paņēmu.
Tai kaut kur tepat jābūt.
Šopiektdien dāmas atkal bija šeit?
Jā, re, kur ir.
Līdz lenčam paspēsim. Dosimies tūliņ pat.
-Dosimies? -Ņemsim dokumentus līdzi.
Tikai, lūdzu, labi ietiniet, laukā gāž lietus.
Tieši tā. Atļaušos atzīmēt, ka laukā ir ļoti slapjš.
Gan jau izturēsim, Hārta kungs.
Džonstones kundze, mēs neesam oficiāli iepazinušies.
Labdien, Viljamsa kungs! Priecājos iepazīties.
Es tāpat.
Džonstones kundze, vai jūs tikmēr varētu mūs aizstāt?
-Protams, ser. -Tencinu.
Midlton, Hārt, Rasbridžer un Veikling, sekojiet man.
Tencinu, Singh.
Česterstrīta. Pa Apgabala līniju līdz Stepnijgrīnai un tālāk kājām.
Būs labi, dārgā.
Bija jauka izvadīšana. Visiem patika.
-Kā, lūdzu? -Jauka izvadīšana.
-Šķiet, visiem patika. -Jā. Tā šķiet. Jā.
-Lūdzu, -Paldies, mīļā.
Labdien, ser Džeims! Jauki, ka atnācāt.
Labdien, Reimena kungs!
Midltons, ser.
Jūs strādājāt kopā.
It kā būtu zaudējuši tuvinieku.
Jā, ser, tāda sajūta ir.
Mēs visi ārkārtīgi jūtam līdzi.
-Ļoti jauki, ser. -Paldies, ser Džeims.
Paklau...
-Midltons, ser. -Protams.
Jūs varētu pirmdien ienākt pie manis.
Apspriedīsim to.
Kā labāk rīkoties tālāk.
Protams, ser.
Protams, nopelni ir jānovērtē.
Bet tracis, ko sacēla šīs dāmas...
grauj mūsu dārgā, aizgājušā drauga piemiņu.
Tik bikls cilvēks.
Ja viņš būtu šeit, tad pirmais iebilstu.
Atvainojiet.
Herisas jaunkundz.
-Labdien, Veiklinga kungs! -Labdien!
Redzēju, ka runājāt ar dāmām.
Jā, viņas ir satriektas. Ļoti viņu mīlēja.
Jā. Herisas jaunkundz...
es tikai domāju...
Ko jūs domājāt, Veiklinga kungs?
-Veiklinga kungs. -Viljamsa kungs.
Piedodiet, ka runāju par to šeit,
bet labāk atdošu to jums uzreiz.
Atradu to tēva mantās.
Nevarēju nepamanīt.
Rakstīts "privāti un konfidenciāli".
Jā.
Herisas jaunkundz.
Mēs neesam pazīstami,
bet es gribētu aprunāties zem četrām acīm.
-Zem četrām? -Jā.
-Ja jums nav iebildumu. -Protams, ne.
Atvainojiet.
Lūdzu.
Nāciet te.
-Piedodiet, ka aizvilku jūs prom. -Nekas, nekas.
Priecājos, ka šodien atnācāt.
Paldies.
Izsaku visdziļāko līdzjūtību.
Tas noteikti ir milzīgs zaudējums.
Jā, ir gan.
-Mēs neesam pazīstami. -Nē.
Es zinu, ka jūs kopā strādājāt.
Jā, īsu brīdi.
Mārgarita Herisa.
Herisas jaunkundze.
-Labdien! -Labdien!
Piedodiet, vajadzēja stādīties priekšā agrāk,
bet jūs šķitāt aizņemts...
Nekas.
Man tiešām ir neizsakāmi žēl.
Jums noteikti ir ļoti smagi.
Jāsaņemas.
Un es to jau esmu piedzīvojis.
Jā.
Jaunkundz...
es vēlējos jums ko pajautāt.
Lūdzu.
Es kaut kā nespēju...
Vai mans tēvs zināja, ka ir slims?
Ka mirst?
Nezinu... nezinu, ko lai saka.
Ja viņš zināja...
un izstāstīja jums...
Jūs saprotat?
Kāpēc...
Kāpēc viņš neizstāstīja man?
Nu...
varbūt viņš...
Ja viņš būtu man izstāstījis...
Es neļautu viņam mūs tā pamest.
Šajā aukstumā.
Jā.
Man žēl.
Paldies, jaunkundz.
Kas jums tur ir?
Nekas.
Izlasīšu citreiz.
Bija izdevība aprunāties ar Smitas kundzi?
Vai ar citām dāmām.
Jauki, ka viņas godina vecā vīra piemiņu.
Bet viņas ir iegalvojušas sev,
ka Viljamsa kungs viens uzcēla to rotaļu laukumu.
Parku nodaļa saņēma vairāk atzinības, nekā pelnījuši.
Tāpēc, ka tā ir parku nodaļa.
Sers Džeimss saņēma savu daļu atzinības.
Viņš par to parūpējās.
Seram Džeimsam bija izšķiroša loma rotaļu laukuma tapšanā.
Jā, droši vien.
Es visu laiku domāju...
turklāt es nepazinu Viljamsa kungu tik labi kā jūs,
bet...
-Man šķiet, ka viņš... -Viņš pārvērtās.
Jā.
Šī rotaļu laukuma projekta dēļ.
Česterstrīta. Pa Apgabala līniju līdz Stepnijgrīnai un tālāk kājām.
-Nē, nē, jūs... -Es uzstāju, ser.
Nudien.
Viņš bija gatavs brist cauri notekūdeņiem,
lai tiktu līdz objektam.
Viņš kļuva apsēsts.
Bija gatavs visiem krist uz nerviem ar to.
Reiz pavadīju viņu uz plānu daļu.
Šeit. Atstājiet mums, vēlāk nosūtīsim lejā.
Todien atbildīgais bija tas sumpurnis Talbots.
Cerēju, ka nokārtosiet to tūliņ,
un es uzreiz jūs no tā atbrīvošu.
Es nevaru to tik vienkārši vīzēt.
Parūpēšos, lai to nokārto. Pēc tam nosūtīsim jums lejā.
Es pagaidīšu, kamēr jūs visu pārbaudāt.
Kā vēlaties, bet būs ilgi jāgaida. Mums ir daudz darba.
Nesteidzieties, Talbota kungs. Man šeit ir ļoti ērti.
Hārta kungs, jūs gan ejiet atpakaļ.
Pasakiet pārējiem, ka aizkavēšos.
Uz nenoteiktu laiku.
Protams, Viljamsa kungs.
Viņš teica, ka gaidīs visu dienu, ja vajadzēs.
Un tā arī bija.
Jūs esat ļoti laipns, Džonsa kungs.
Saprotu, ka mēs jūs visus apgrūtinām.
Kas tas ir? Bērnu rotaļu laukums?
Jā.
-Steidzami? -Derētu piešķirt tam prioritāti.
-Ja jūs tā lūdzat, Viljamsa kungs. -Pateicos, Džonsa kungs.
-Pateicos. -Nav par ko.
Viņš negāja prom,
bet piegāja pie katra...
Paldies.
...ieskatījās acīs...
Paldies.
-...pateicās visiem. -Lūdzu, ser.
-Paldies. -Jā, protams. Vienmēr laipni.
Esmu pateicīgs.
-Paldies. Esmu ļoti pateicīgs. -Nav par ko, ser.
Visiem.
Un parku nodaļa atlaida visas bremzes.
Jā.
Vecajam Viljamsam pirms gada nekas tāds nenāktu prātā.
Es redzēju kaut ko vēl ievērojamāku.
Tolaik es jums neko neteicu, jo...
tas mani nokaitināja.
Redzat? Visu šo iemeslu dēļ
mēs pārskatāmā nākotnē nevaram to pat apsvērt.
Piedodiet. Man patiesi žēl.
Bijām aizgājuši pie sera Džeimsa runāt par rotaļu laukumu,
un sers Džeimss to noraidīja.
Tā vieta ir pretīga.
Diemžēl pašlaik mums ir steidzamākas prioritātes.
Paldies, ka ienācāt pie manis.
Andersons varētu kļūt par "Punch" jauno redaktoru.
Man tas nepatīk. Un jums?
Tas nebūtu pareizi. Viņš ir apsēsts ar baletu.
Tā nav gluži taisnība.
Andersons ir arī kaislīgs
detektīvromānu un zirgu cienītājs.
Ser Džeims,
atvainojiet,
bet es jūs lūdzu
mainīt lēmumu.
Es jūs lūdzu.
Vismaz apsveriet šo lūgumu vēl nedēļu.
Kas gan slikts varētu notikt?
Viņš lūdzās.
Viņš lūdzās, lai sers Džeimss pārdomā.
Un nepieņēma atteikumu.
Bet viss izdevās.
-Ko? -Viss izdevās.
Acīmredzot, jo priekšsēdētājs pārdomāja.
Jā.
Jā, acīmredzot.
Varbūt dāmām taisnība.
Jā, bet mēs visi pielikām savu plecu.
Jā, bet...
nav noliedzams, ka vecais par to cīnījās.
Varbūt viņš zināja, ka ilgi nedzīvos?
Zinot kaut ko tādu, cilvēks droši vien sasparojas.
Jā, bet viņš nezināja. Dēls to skaidri pateica.
Esmu diezgan pārliecināts, ka tā ir.
Domāju, ka viņš zināja.
Dāmas.
Nenokārsim degunu.
To noteikti var atrisināt.
Ticiet man.
Nesaprotu, kā jūs spējat saglabāt mieru.
Man nav laika dusmoties, Smitas kundze.
Tas, kā viņš to pateica.
Dāmas.
Varbūt mēs visi darītu tāpat. Visi klātesošie.
Mēs arī šādos apstākļos steigtos.
Domājat?
Tā ir dabiska reakcija.
Nezinu, vai...
Nedomāju, ka visi...
šeit klātesošie...
rīkotos tāpat kā Viljamsa kungs.
Piekrītu.
Ja viņš zināja,
tad lieliski prata to noslēpt.
Gandrīz šķita, ka viņš...
Jā.
Jums taisnība.
Viņš noteikti mums ir paraugs.
Klausieties.
Es ierosinu kādu apņemšanos.
Apņemsimies mācīties no šī parauga.
No viņa mācības.
Apzvērēsim,
ka vairs nekad neizvairīsimies no pienākumiem.
Vairs nekad necentīsimies neko nobēdzināt.
-Vai uzvelt citiem. -Jā.
Viljamsa kungs mums parādīja...
Nu, ja...
Ja mēs kaut ko apņemamies, tad spējam izdarīt daudz labāk.
-Pareizi. -Un es jums šodien ko teikšu.
Kamēr es vadīšu sabiedrisko darbu nodaļu,
mēs godināsim Viljamsa kunga piemiņu.
Mēs izpildīsim darbus.
-Pareizi. -Taisnība!
Tikai runājiet īsi, es gaidu krustdēla zvanu.
Protams.
Sveiks, Pīter!
Apklusti taču.
Jā, Singha kungs?
Izglītības nodaļa apgalvo, ka šī esot mūsu lieta.
Kas tieši?
Nesaskaņas par saliekamajām mājām
Sv. Marijas skolā Šordičā.
Ā, tā.
Hārta kungs, noskaidrosiet, kas ir ar Sv. Marijas skolu?
Skolas ir izglītības nodaļas kompetencē.
Jā, bet izglītības nodaļa uzstāj...
Nu ko...
pagaidām paturēsim to pie sevis.
Sliktāk nebūs.
Nosūtiet, lūdzu.
Midltona kungs.
Jā, Veiklinga kungs?
Šis jānodrukā trijos eksemplāros, Džonstones kundze.
Tas ir viss. Pateicos, Singha kungs.
VEIKLINGA KUNGAM PRIVĀTI UN KONFIDENCIĀLI
Veiklinga kungs,
es vēlētos pievērsties personiskākām lietām.
Negribu noniecināt mūsu rotaļu laukumu,
bet jums varu atzīties,
ka tas bija sīkums.
Un drīz vien
aizies to pašu ceļu, ko visi sīkumi.
Tas tiks nolaists
vai piekāpsies lielāka projekta priekšā.
Skaidrāk izsakoties,
mēs nevaram uzskatīt, ka esam uzcēluši paliekošu pieminekli.
Ja pienāks laiks, kad jūs sāksiet šaubīties,
kā labā diendienā strādājat,
kad ikdienas vienmuļība
nospiedīs jūs līdz stāvoklim,
kurā tik ilgi eksistēju es pats...
es jūs aicinu atcerēties mūsu mazo rotaļu laukumu
un pieticīgo gandarījumu, kad tas bija pabeigts.
Labvakar, ser!
Labvakar, policist!
Viss kārtībā?
Jā. Tikai gribēju atkal redzēt šo rotaļu laukumu.
Man bija...
neliela loma, ļoti neliela loma tā izveidošanā.
Es strādāju pašvaldībā.
Patiesi, ser?
Tad iedzīvotāji var būt jums ļoti pateicīgi.
Es neko daudz neizdarīju.
Tas, kurš izdarīja...
tas, kurš izdarīja, šoziem nomira.
Viljamsa kungs.
Jā.
Šeit viņu atcerēsies
ar cieņu un mīlestību.
Man nebija tas gods pazīt Viljamsa kungu personīgi,
viņš vienmēr bija ļoti aizņemts.
Ja jūs bijāt viņa draugs, ser,
tad varbūt jums nebūs iebildumu, ja izstāstīšu to.
Iecirkņa seržants saka, ka esmu muļķis, bet...
es nespēju to aizmirst.
Lūdzu.
Cik mīļš tu man
Ar mani mūžam savijies
No mājām un šūpuļa
Pavasarī pirmās lapas sazaļo
Vasara ar ziediem priecē
Nav koka skaistāka
Visā plašā apkaimē
Mēs sēdējām zem zariem kuplajiem
Bērniņi apkārt skraidīja
Un skaistās sārtās ogas plūca
No tām krelles vēra
Bet mana māte, redzu viņu allažiņ
Smaidīja mūsu niekošanos redzot
Ar mazo Džīniju klēpī
Un Džeimiju uz ceļiem
Man vajadzēja viņu pierunāt, ser.
Teicu, lai nesēž aukstumā.
Bet viņš izskatījās tik...
Tik laimīgs.
Un man bija žēl...
viņu traucēt.
Domāju - gan jau viņš piecelsies un ies mājās.
Viljamsa kungs bija...
Viņš bija nāvīgi slims.
Domāju, ka jūs darījāt pareizi,
ļaudams viņam izbaudīt šo mirkli.
Un jums ir taisnība,
ka redzējāt viņu laimīgu.
Varbūt tik laimīgu, kā nekad dzīvē.
Tāpēc neraizējieties vairs, policist.
-Arlabunakti, policist! -Arlabunakti, ser!
Subtitrus tulkoja: Dace Andžāne